Борис Младенов-Young
Равносметка

chitanka.info

Като сън животът ни изтече.

Много се простиха с този свят.

Краят ни не ще да е далече,

но без жал обръщам взор назад.

Всеки своя дълг свещен изпълни

с оптимизъм, с твърд и здрав подход.

„Чашите са до средата пълни“ —

беше мотото ни цял живот.

Пуснахме ний корени солидни

в тази райска слънчева страна,

с обич бавихме дечица свидни,

дадохме им „тласък“ и „мая“.

Нека под тържествен звън и звуци

вдигнем тост за челяд и за внуци!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.